title: 2016 m. liepos 18 d. Tarybos sprendimas (ES) 2016/1232, kuriuo nustatoma pozicija, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Sąjungos bei Europos atominės energijos bendrijos ir Kosovo (Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.) stabilizacijos ir asociacijos susitarimu, dėl Stabilizacijos ir asociacijos tarybos sprendimo, kuriuo priimamos jos darbo tvarkos taisyklės

text:
28.7.2016

                  LT

                  Europos Sąjungos oficialusis leidinys

                  L 202/27

            TARYBOS SPRENDIMAS (ES) 2016/1232
      2016 m. liepos 18 d.
      kuriuo nustatoma pozicija, kurios Europos Sąjungos vardu turi būti laikomasi Stabilizacijos ir asociacijos taryboje, įsteigtoje Europos Sąjungos bei Europos atominės energijos bendrijos ir Kosovo (*) stabilizacijos ir asociacijos susitarimu, dėl Stabilizacijos ir asociacijos tarybos sprendimo, kuriuo priimamos jos darbo tvarkos taisyklės
      EUROPOS SĄJUNGOS TARYBA,
      atsižvelgdama į Europos Sąjungos sutartį, ypač į jos 37 straipsnį kartu su 31 straipsnio 1 dalimi,
      atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
      atsižvelgdama į Europos Komisijos pasiūlymą,
      kadangi:

                  (1)

                  Europos Sąjungos bei Europos atominės energijos bendrijos ir Kosovo (*) stabilizacijos ir asociacijos susitarimo (1) (toliau – Susitarimas) 126 straipsniu įsteigiama Stabilizacijos ir asociacijos taryba;

                  (2)

                  Susitarimo 127 straipsnio 2 dalyje numatyta, kad Stabilizacijos ir asociacijos taryba turi nustatyti savo darbo tvarkos taisykles;

                  (3)

                  Susitarimo 129 straipsnio 1 dalyje numatyta, kad Stabilizacijos ir asociacijos tarybai turi padėti Stabilizacijos ir asociacijos komitetas (toliau – Komitetas);

                  (4)

                  Susitarimo 129 straipsnio 2 ir 3 dalyse numatyta, kad Stabilizacijos ir asociacijos taryba savo darbo tvarkos taisyklėse nustato Komiteto pareigas ir kad Stabilizacijos ir asociacijos taryba Komitetui gali perduoti bet kuriuos savo įgaliojimus;

                  (5)

                  Susitarimo 131 straipsnyje numatyta, kad Stabilizacijos ir asociacijos taryba gali nuspręsti įsteigti kitus specialius komitetus ar įstaigas, kurie gali padėti jai atlikti savo pareigas. Jame taip pat numatyta, kad Stabilizacijos ir asociacijos taryba savo darbo tvarkos taisyklėse turi nustatyti tokių komitetų arba įstaigų sudėtį, pareigas ir jų veiklos tvarką;

                  (6)

                  svarbu reguliariai ir oficialiai konsultuotis su valstybėmis narėmis ir atsižvelgti į jų nuomones. Todėl valstybės narės turėtų būti kviečiamos dalyvauti Europos Sąjungos delegacijoje visuose Stabilizacijos ir asociacijos tarybos posėdžiuose;

                  (7)

                  Komisija ir Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) atidžiai ir nuolat stebės Kosovo pastangas siekiant normalizuoti santykius su Serbija ir prireikus bent du kartus per metus pateiks ataskaitą tuo klausimu;

                  (8)

                  140 straipsnio ketvirtoje pastraipoje numatoma, kad jeigu Kosovas nesilaiko esminių Susitarimo 5 ir 13 straipsniuose nustatytų principų, Sąjunga gali nedelsdama imtis priemonių, kurios, jos nuomone, yra tinkamos, įskaitant Susitarimo ar jo dalies sustabdymą. Į visas atitinkamas Stabilizacijos ir asociacijos tarybos rekomendacijas ar sprendimus, taip pat ataskaitas dėl Kosovo pastangų siekiant normalizuoti santykius su Serbija, kurias turi pateikti Komisija ir vyriausiasis įgaliotinis, turėtų būti atsižvelgta galimame Komisijos pasiūlyme dėl Susitarimo sustabdymo remiantis Susitarimo 140 straipsnio ketvirta pastraipa;

                  (9)

                  nė vienas iš šiame sprendime ir jo prieduose arba sprendimuose ir rekomendacijose bei kituose dokumentuose, įskaitant posėdžių protokolus, kuriuos turi priimti Stabilizacijos ir asociacijos taryba, vartojamų terminų, formuluočių arba apibrėžčių nereiškia, kad atskiros valstybės narės pripažįsta Kosovo statusą, jei anksčiau to nėra padariusios;

                  (10)

                  gaunant Kosovo valdžios institucijų pagal šį Susitarimą išduotus dokumentus, gali būti taikomos valstybių narių vidaus procedūros;

                  (11)

                  tikslinga nustatyti poziciją, kurios Sąjungos vardu turi būti laikomasi Stabilizacijos ir asociacijos taryboje dėl Stabilizacijos ir asociacijos tarybos sprendimo, kuriuo priimamos jos darbo tvarkos taisyklės;

                  (12)

                  todėl Sąjungos pozicija Stabilizacijos ir asociacijos taryboje turėtų būti grindžiama pridėtu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Europos Sąjungos vardu turi būti laikomasi Susitarimo 126 straipsniu įsteigtoje Stabilizacijos ir asociacijos taryboje, grindžiama prie šio sprendimo pridėtu Stabilizacijos ir asociacijos tarybos sprendimo projektu.
      Techniniai to sprendimo projekto pakeitimai gali būti daromi be tolesnio Tarybos sprendimo.
      2 straipsnis
      Valstybės narės kviečiamos dalyvauti Europos Sąjungos delegacijoje visuose Stabilizacijos ir asociacijos tarybos posėdžiuose. Jos taip pat gauna visus dokumentus, kuriuos pateikia arba paskelbia Stabilizacijos ir asociacijos taryba. Valstybės narės Sąjungos vyriausiajam įgaliotiniui užsienio reikalams ir saugumo politikai teikia, atsižvelgdamos į Sutartyse nustatytas jo pareigas ir jo Užsienio reikalų tarybos pirmininko pareigas, šiuo tikslu reikalingą informaciją.
      3 straipsnis
      Šis sprendimas įsigalioja jo priėmimo dieną.

         Priimta Briuselyje 2016 m. liepos 18 d.

               Tarybos vardu

               Pirmininkė

            G. MATEČNÁ

         (*)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.

         (1)  OL L 71, 2016 3 16, p. 3.

         ES IR KOSOVO (*) STABILIZACIJOS IR ASOCIACIJOS TARYBOS SPRENDIMAS Nr. 1/2016
         … m. … … d.
         kuriuo priimamos jos darbo tvarkos taisyklės
         STABILIZACIJOS IR ASOCIACIJOS TARYBA,
         atsižvelgdama į Europos Sąjungos bei Europos atominės energijos bendrijos ir Kosovo (*) stabilizacijos ir asociacijos susitarimą (toliau – Susitarimas), ypač į jo 126, 127, 129 ir 131 straipsnius,
         kadangi Susitarimas įsigaliojo 2016 m. balandžio 1 d.,
         PRIĖMĖ ŠĮ SPRENDIMĄ:
         1 straipsnis
         Pirmininkavimas
         Stabilizacijos ir asociacijos tarybai Šalys pirmininkauja pakaitomis po 12 mėnesių. Pirmasis laikotarpis prasideda pirmojo Stabilizacijos ir asociacijos tarybos posėdžio dieną ir baigiasi tų pačių metų gruodžio 31 d.
         2 straipsnis
         Posėdžiai
         Stabilizacijos ir asociacijos taryba posėdžiauja kartą per metus laikydamasi Stabilizacijos ir asociacijos tarybos posėdžių nusistovėjusios praktikos, be kita ko atstovavimo lygio ir vietos atžvilgiu. Jei Šalys susitaria, bet kurios iš Šalių prašymu gali būti rengiami specialūs Stabilizacijos ir asociacijos tarybos posėdžiai. Stabilizacijos ir asociacijos tarybos posėdžius pirmininko sutikimu kartu šaukia Stabilizacijos ir asociacijos tarybos sekretoriai.
         3 straipsnis
         Delegacijos
         Prieš kiekvieną posėdį pirmininkui pranešama apie planuojamą kiekvienos Šalies delegacijos sudėtį. Kai Stabilizacijos ir asociacijos tarybos posėdžių darbotvarkėje yra su Europos investicijų banku (EIB) susijusių klausimų, jo atstovas dalyvauja tokiuose posėdžiuose stebėtojo teisėmis. Stabilizacijos ir asociacijos taryba taip pat gali pakviesti kitus asmenis dalyvauti posėdžiuose, kad jie pateiktų informacijos konkrečiais klausimais.
         4 straipsnis
         Sekretoriatas
         Europos Sąjungos Tarybos Generalinio sekretoriato pareigūnas ir Kosovo atstovybės Belgijoje pareigūnas kartu atlieka Stabilizacijos ir asociacijos tarybos sekretorių funkcijas.
         5 straipsnis
         Korespondencija
         Stabilizacijos ir asociacijos tarybai adresuota korespondencija siunčiama Stabilizacijos ir asociacijos tarybos pirmininkui Europos Sąjungos Tarybos Generalinio sekretoriato adresu.
         Abu sekretoriai užtikrina, kad korespondencija būtų persiųsta Stabilizacijos ir asociacijos tarybos pirmininkui ir prireikus išplatinta kitiems Stabilizacijos ir asociacijos tarybos nariams. Platinama korespondencija siunčiama Komisijos Generaliniam sekretoriatui, Europos išorės veiksmų tarnybai ir Kosovo atstovybei Belgijoje.
         Stabilizacijos ir asociacijos tarybos pirmininko pranešimus adresatams siunčia abu sekretoriai ir prireikus išplatina juos kitiems antroje pastraipoje nurodytiems Stabilizacijos ir asociacijos tarybos nariams.
         6 straipsnis
         Viešumas
         Stabilizacijos ir asociacijos tarybos posėdžiai yra uždari, nebent nusprendžiama kitaip.
         7 straipsnis
         Posėdžių darbotvarkės
         1.   Pirmininkas rengia kiekvieno posėdžio preliminarią darbotvarkę. Stabilizacijos ir asociacijos tarybos sekretoriai 5 straipsnyje nurodytiems adresatams ją persiunčia ne vėliau kaip prieš 15 dienų iki posėdžio pradžios. Į preliminarią darbotvarkę įtraukiami klausimai, dėl kurių pirmininkas prašymą dėl įtraukimo į darbotvarkę gavo ne vėliau kaip prieš 21 dieną iki posėdžio pradžios, tačiau klausimai į preliminarią darbotvarkę neįtraukiami, jei iki darbotvarkės išsiuntimo dienos sekretoriai negauna patvirtinamųjų dokumentų. Stabilizacijos ir asociacijos taryba priima darbotvarkę kiekvieno posėdžio pradžioje. Jei abi Šalys sutinka, į darbotvarkę gali būti įtrauktas preliminarioje darbotvarkėje nenurodytas klausimas.
         2.   Sutaręs su abiem Šalimis, pirmininkas gali sutrumpinti 1 dalyje nurodytus terminus, kad būtų atsižvelgta į poreikius, susijusius su konkrečiu atveju.
         8 straipsnis
         Protokolai
         Visų posėdžių protokolų projektus rengia abu sekretoriai. Paprastai protokoluose pateikiama ši su kiekvienu darbotvarkės klausimu susijusi informacija:

                     —

                     Stabilizacijos ir asociacijos tarybai pateikti dokumentai,

                     —

                     pareiškimai, kuriuos paprašė įtraukti Stabilizacijos ir asociacijos tarybos narys,

                     —

                     priimti sprendimai ir pateiktos rekomendacijos, pareiškimai, dėl kurių sutarta, ir priimtos išvados.

               Protokolo projektas pateikiamas Stabilizacijos ir asociacijos tarybai patvirtinti. Patvirtintą protokolą pasirašo pirmininkas ir abu sekretoriai. Protokolai saugomi Europos Sąjungos Tarybos Generalinio sekretoriato, kuris bus asociacijos dokumentų depozitaras, archyve. Patvirtinta kopija persiunčiama kiekvienam iš 5 straipsnyje nurodytų adresatų.
         9 straipsnis
         Sprendimai ir rekomendacijos
         1.   Stabilizacijos ir asociacijos taryba sprendimus priima ir rekomendacijas teikia bendru Šalių sutarimu, nedarant poveikio Susitarimo 2 ir 5 straipsniams. Jei abi Šalys sutinka, Stabilizacijos ir asociacijos taryba gali priimti sprendimus ar teikti rekomendacijas laikydamasi rašytinės procedūros.
         2.   Stabilizacijos ir asociacijos tarybos sprendimai ir rekomendacijos, kaip apibrėžta Susitarimo 128 straipsnyje, vadinami atitinkamai „sprendimu“ ir „rekomendacija“, šalia nurodant jų eilės numerį, priėmimo datą ir pateikiant jų dalyko aprašymą. Stabilizacijos ir asociacijos tarybos sprendimus ir rekomendacijas pasirašo pirmininkas, o jų autentiškumą patvirtina abu sekretoriai. Sprendimai ir rekomendacijos persiunčiami kiekvienam iš 5 straipsnyje nurodytų adresatų. Kiekviena Šalis gali nuspręsti, ar skelbti Stabilizacijos ir asociacijos tarybos sprendimus ir rekomendacijas savo atitinkamame oficialiajame leidinyje.
         10 straipsnis
         Kalbos
         Oficialios Stabilizacijos ir asociacijos tarybos kalbos yra autentiškos Stabilizacijos ir asociacijos susitarimo kalbos. Stabilizacijos ir asociacijos taryba savo svarstymuose remiasi tomis kalbomis parengtais dokumentais, nebent nusprendžiama kitaip.
         11 straipsnis
         Išlaidos
         Europos Sąjunga ir Kosovas padengia savo dalyvavimo Stabilizacijos ir asociacijos tarybos posėdžiuose išlaidas – tiek darbuotojų, kelionių ir pragyvenimo išlaidas, tiek pašto ir telekomunikacijų išlaidas. Vertimo žodžiu posėdžių metu, dokumentų vertimo raštu ir dauginimo išlaidas, taip pat kitas su posėdžių organizavimu susijusias išlaidas apmoka juos rengianti Šalis.
         12 straipsnis
         Stabilizacijos ir asociacijos komitetas
         1.   Stabilizacijos ir asociacijos komitetas (toliau – Komitetas) įsteigiamas, kad padėtų Stabilizacijos ir asociacijos tarybai vykdyti jos pareigas. Komitetą sudaro Europos Sąjungos ir Kosovo atstovai, paprastai vyresniųjų valstybės tarnautojų lygmeniu.
         2.   Komitetas organizuoja Stabilizacijos ir asociacijos tarybos posėdžius ir svarstymus, prireikus įgyvendina Stabilizacijos ir asociacijos tarybos sprendimus ir apskritai užtikrina asociacijos santykių tęstinumą ir tinkamą Susitarimo veikimą. Jis svarsto visus Stabilizacijos ir asociacijos tarybos jam perduotus klausimus, taip pat visus kitus klausimus, kurie gali iškilti įgyvendinant Stabilizacijos ir asociacijos susitarimą. Jis Stabilizacijos ir asociacijos tarybai teikia pasiūlymus arba sprendimų ir (arba) rekomendacijų projektus, kad ši juos priimtų.
         3.   Tais atvejais, kai Susitarime nurodoma pareiga arba galimybė konsultuotis, tokios konsultacijos gali vykti Komitete. Jei abi Šalys susitaria, konsultacijos gali būti tęsiamos Stabilizacijos ir asociacijos taryboje.
         4.   Stabilizacijos ir asociacijos komiteto darbo tvarkos taisyklės pridedamos prie šio sprendimo.

            Priimta

                  Stabilizacijos ir asociacijos tarybos vardu

                  Pirmininkas

            (*)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.

            PRIEDAS
            prie
            … m. … … d.
            ES IR KOSOVO (*) STABILIZACIJOS IR ASOCIACIJOS TARYBOS SPRENDIMO Nr. 1/2016
            Stabilizacijos ir asociacijos komiteto darbo tvarkos taisyklės
            1 straipsnis
            Pirmininkavimas
            Stabilizacijos ir asociacijos komitetui (toliau – komitetas) Šalys pirmininkauja pakaitomis po 12 mėnesių. Pirmasis laikotarpis prasideda pirmojo Stabilizacijos ir asociacijos tarybos posėdžio dieną ir baigiasi tų pačių metų gruodžio 31 d.
            2 straipsnis
            Posėdžiai
            Komitetas renkasi tada, kai tai yra būtina atsižvelgiant į aplinkybes ir jei tam pritaria abi Šalys. Komiteto posėdžiai vyksta abiejų Šalių sutartu laiku ir sutartoje vietoje. Komiteto posėdžius šaukia jo pirmininkas.
            3 straipsnis
            Delegacijos
            Prieš kiekvieną posėdį pirmininkui pranešama apie numatomą kiekvienos Šalies delegacijos sudėtį.
            4 straipsnis
            Sekretoriatas
            Europos Komisijos pareigūnas ir Kosovo pareigūnas kartu eina Komiteto sekretorių pareigas. Visi šiame sprendime numatyti Komiteto pirmininko siunčiami ir jam skirti pranešimai persiunčiami Komiteto sekretoriams ir Stabilizacijos ir asociacijos tarybos sekretoriams bei pirmininkui.
            5 straipsnis
            Viešumas
            Komiteto posėdžiai yra uždari, nebent nusprendžiama kitaip.
            6 straipsnis
            Posėdžių darbotvarkės
            1.   Pirmininkas rengia kiekvieno posėdžio preliminarią darbotvarkę. Komiteto sekretoriai 4 straipsnyje nurodytiems adresatams ją persiunčia ne vėliau kaip prieš 30 darbo dienų iki posėdžio pradžios. Į preliminarią darbotvarkę įtraukiami klausimai, dėl kurių įtraukimo į darbotvarkę pirmininkas gavo prašymą ne vėliau kaip prieš 35 darbo dienas iki posėdžio pradžios, tačiau klausimai į preliminarią darbotvarkę neįtraukiami, jei iki darbotvarkės išsiuntimo dienos sekretoriams nebuvo persiųsti patvirtinamieji dokumentai. Komitetas gali pakviesti ekspertus dalyvauti posėdžiuose, kad jie pateiktų informacijos konkrečiais klausimais. Komitetas darbotvarkę priima kiekvieno posėdžio pradžioje. Jei abi Šalys sutinka, į darbotvarkę gali būti įtrauktas preliminarioje darbotvarkėje nenurodytas klausimas.
            2.   Sutaręs su abiem Šalimis, pirmininkas gali sutrumpinti 1 dalyje nurodytus terminus, kad būtų atsižvelgta į poreikius, susijusius su konkrečiu atveju.
            7 straipsnis
            Protokolai
            Rengiami visų posėdžių protokolai ir jie grindžiami pirmininko padarytu Komiteto išvadų apibendrinimu. Komitetui patvirtinus protokolus, juos pasirašo pirmininkas ir sekretoriai, o saugo kiekviena Šalis. Protokolo kopija persiunčiama kiekvienam 4 straipsnyje nurodytam adresatui.
            8 straipsnis
            Sprendimai ir rekomendacijos
            Konkrečiais atvejais, kai pagal Susitarimo 128 straipsnį Stabilizacijos ir asociacijos taryba Komitetui suteikia teisę priimti sprendimus ar teikti rekomendacijas, tie aktai priimami vadovaujantis Stabilizacijos ir asociacijos tarybos darbo tvarkos taisyklių 9 straipsniu.
            9 straipsnis
            Išlaidos
            Europos Sąjunga ir Kosovas padengia savo dalyvavimo Komiteto posėdžiuose išlaidas: darbuotojų, kelionių ir pragyvenimo, taip pat pašto ir telekomunikacijų išlaidas. Vertimo žodžiu posėdžių metu, dokumentų vertimo raštu ir dauginimo išlaidas ir kitas su posėdžių organizavimu susijusias išlaidas apmoka juos rengianti Šalis.
            10 straipsnis
            Pakomitečiai ir specialiosios grupės
            Komitetas gali suformuoti pakomitečius ir specialiąsias grupes, kurie būtų jam pavaldūs. Po kiekvieno savo posėdžio jie teikia ataskaitas Komitetui. Komitetas gali nuspręsti panaikinti bet kuriuos veikiančius pakomitečius ar grupes, nustatyti arba pakeisti jų įgaliojimus arba įsteigti kitus pakomitečius ar grupes, kurie padėtų jam atlikti jo pareigas. Tie pakomitečiai ir grupės neturi sprendimų priėmimo galios.

               (*)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.

         PRIEDAS

            PROJEKTAS
            ES IR KOSOVO (*) STABILIZACIJOS IR ASOCIACIJOS KOMITETO SPRENDIMAS Nr. 1/2016,
            … m. … … d.
            kuriuo įsteigiami pakomitečiai ir specialiosios grupės
            STABILIZACIJOS IR ASOCIACIJOS KOMITETAS,
            atsižvelgdamas į Europos Sąjungos bei Europos atominės energijos bendrijos ir Kosovo (*) asociacijos susitarimą, ypač į jo 130 straipsnį,
            atsižvelgdamas į savo darbo tvarkos taisykles, ypač į jų 10 straipsnį,
            PRIĖMĖ ŠĮ SPRENDIMĄ:
            Vienintelis straipsnis
            Įsteigiami I priede išvardyti pakomitečiai ir specialiosios grupės. Jų įgaliojimai nustatyti II priede.

               Priimta …. 2016 m. [mėnuo] [diena].

                     Stabilizacijos ir asociacijos komiteto vardu

                     Pirmininkas

               (*)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.

               I PRIEDAS

                  Daugiadalykė pakomitečių struktūra

                           Pavadinimas

                           Klausimai

                           Susitarimo straipsnis

                                       1.

                                       Prekybos, pramonės, muitinės ir mokesčių pakomitetis

                           Laisvas prekių judėjimas

                           20 straipsnis

                           Pramonės produktai

                           21–25 str.

                           Komerciniai klausimai

                           36–49 str.

                           Standartizacija, metrologija, akreditavimas, sertifikavimas, atitikties vertinimas ir rinkos priežiūra

                           80 straipsnis

                           Bendradarbiavimas pramonės srityje

                           99 straipsnis

                           MVĮ

                           100 straipsnis

                           Turizmas

                           101 straipsnis

                           Muitinė

                           104 straipsnis

                           Mokesčiai

                           105 straipsnis

                           Kilmės taisyklės

                           III protokolas

                           Administracinė savitarpio pagalba muitinės reikalų srityje

                           IV protokolas

                                       2.

                                       Žemės ūkio ir žuvininkystės pakomitetis

                           Žemės ūkio produktai

                           26, 28, 29, 33, 34 ir 37 str.

                           Žuvininkystės produktai

                           31 ir 32 str., IV ir V priedai

                           Perdirbti žemės ūkio produktai

                           27 str. ir I protokolas

                           Vynas

                           30 str. ir II protokolas

                           Žemės ūkio bei žuvininkystės produktų ir maisto produktų (išskyrus vyną ir spiritinius gėrimus) geografinių nuorodų apsauga

                           35 straipsnis

                           Žemės ūkis ir žemės ūkio pramonės sektorius, veterinarijos ir fitosanitarijos klausimai

                           102 straipsnis

                           Bendradarbiavimas žuvininkystės srityje

                           103 straipsnis

                                       3.

                                       Vidaus rinkos ir konkurencijos pakomitetis

                           Įsisteigimo teisė

                           50–54 str.

                           Paslaugų teikimas

                           55–60 str.

                           Kiti klausimai, susiję su Susitarimo V antraštine dalimi

                           61–73 str.

                           Teisės aktų derinimas ir teisėsauga

                           74 straipsnis

                           Konkurencija

                           75–76 str.

                           Intelektinė, pramoninė ir komercinė nuosavybė

                           77–78 str.

                           Viešieji pirkimai

                           79 straipsnis

                           Bankininkystė, draudimas ir kitos finansinės paslaugos

                           96 straipsnis

                           Vartotojų apsauga

                           81 straipsnis

                                       4.

                                       Ekonominių ir finansinių klausimų bei statistikos pakomitetis

                           Einamieji mokėjimai ir kapitalo judėjimas

                           64–66 str.

                           Ekonominė politika

                           94 straipsnis

                           Bendradarbiavimas statistikos srityje

                           95 straipsnis

                           Investicijų skatinimas ir apsauga

                           98 straipsnis

                           Finansinis bendradarbiavimas

                           121–125 str.

                                       5.

                                       Teisingumo, laisvės ir saugumo pakomitetis

                           Institucijų stiprinimas ir teisinė valstybė

                           83 straipsnis

                           Pagrindinės teisės, įskaitant kovą su diskriminacija ir duomenų apsaugą

                           3, 4 ir 84 str.

                           Teisminis bendradarbiavimas civilinėse ir baudžiamosiose bylose

                           83 straipsnis

                           Vizos, sienų/pasienio kontrolė, prieglobstis ir migracija

                           85–86 str.

                           Nelegalios imigracijos prevencija ir kontrolė; readmisija

                           87–88 str.

                           Pinigų plovimas

                           89 straipsnis

                           Narkotikai

                           90 straipsnis

                           Kova su terorizmu

                           92 straipsnis

                           Organizuoto nusikalstamumo ir kitos neteisėtos veikos prevencija

                           91 straipsnis

                                       6.

                                       Inovacijų, informacinės visuomenės ir socialinės politikos pakomitetis

                           Darbo sąlygos ir lygios galimybės

                           82 straipsnis

                           Socialinis bendradarbiavimas

                           106 straipsnis

                           Švietimas ir mokymas

                           107 straipsnis

                           Bendradarbiavimas kultūros srityje

                           108 straipsnis

                           Bendradarbiavimas audiovizualiniais klausimais

                           109 straipsnis

                           Informacinė visuomenė

                           110 straipsnis

                           Elektroninių ryšių tinklai ir paslaugos

                           111 straipsnis

                           Informacija ir ryšiai

                           112 straipsnis

                           Moksliniai tyrimai ir technologinė plėtra

                           118 straipsnis

                                       7.

                                       Transporto, energetikos, aplinkos ir regioninės plėtros pakomitetis

                           Transportas

                           113 straipsnis

                           Energetika

                           114 straipsnis

                           Aplinka

                           115 straipsnis

                           Klimato kaita

                           116 straipsnis

                           Civilinė sauga

                           117 straipsnis

                           Regionų ir vietos vystymasis

                           119 straipsnis

                  Specialiųjų grupių struktūra

                           Pavadinimas

                           Klausimai

                           Susitarimo straipsnis

                           Viešojo administravimo reformos specialioji grupė

                           Viešojo administravimo reforma

                           120 straipsnis

                           Specialioji grupė dėl santykių normalizavimo (1)

                           Akivaizdus ir tvarus Kosovo ir Serbijos santykių gerinimas ir veiksmingas bendradarbiavimas su vykdoma ES BSGP misija

                           5 straipsnis

                  (1)  Ši specialioji grupė nepakeičia Belgrado ir Prištinos dialogo, kuris vykdomas globojant vyriausiajam įgaliotiniui.

               II PRIEDAS

                  ES ir Kosovo
                   (*)
                  pakomitečių ir specialiųjų grupių įgaliojimai

                  Sudėtis ir pirmininkavimas

               Pakomitečius ir specialiąsias grupes dėl viešojo administravimo reformos (VAR) ir dėl santykių normalizavimo sudaro Europos Komisijos (specialiosios grupės dėl santykių normalizavimo atveju – Europos išorės veiksmų tarnybos) ir Kosovo atstovai. Jiems pakaitomis pirmininkauja abi Šalys. Apie pakomitečių ir specialiųjų grupių dėl VAR ir dėl santykių normalizavimo posėdžius informuojamos ir į juos kviečiamos valstybės narės.

                  Sekretoriatas

               Europos Komisijos (specialiosios grupės dėl santykių normalizavimo atveju – Europos išorės veiksmų tarnybos) pareigūnas ir Kosovo pareigūnas kartu eina kiekvieno iš pakomitečių ir specialiųjų grupių sekretorių pareigas.
               Visi su pakomitečiais ir specialiosiomis grupėmis susiję pranešimai persiunčiami atitinkamo pakomitečio ir specialiųjų grupių sekretoriams.

                  Posėdžiai

               Pakomitečiai ir specialiosios grupės renkasi, kai tai yra būtina atsižvelgiant į aplinkybes ir jei tam pritaria abi Šalys. Visi pakomitečio ar specialiosios grupės posėdžiai vyksta abiejų Šalių sutartu laiku ir sutartoje vietoje.
               Jei abi Šalys sutinka, pakomitečiai ir specialiosios grupės į savo posėdžius gali pasikviesti ekspertų, kad šie suteiktų reikiamos konkrečios informacijos.

                  Darbotvarkė ir patvirtinamieji dokumentai

               Pirmininkas ir sekretoriai parengia kiekvieno posėdžio preliminarią darbotvarkę ne vėliau kaip prieš 30 darbo dienų iki posėdžio pradžios.
               Į preliminarią darbotvarkę įtraukiami klausimai, kuriuos įtraukti sekretorių buvo paprašyta ne vėliau kaip prieš 35 darbo dienas iki posėdžio pradžios.
               Susitarus dėl kiekvieno posėdžio preliminarios darbotvarkės ir ne vėliau kaip prieš 10 darbo dienų iki posėdžio pradžios Kosovo įgaliotas sekretorius pateikia Europos Komisijos, o specialiosios grupės dėl santykių normalizavimo atveju – Europos išorės veiksmų tarnybos įgaliotam sekretoriui reikiamus rašytinius dokumentus, susijusius su preliminarioje darbotvarkėje sutartais klausimais.
               Jei trečioje pastraipoje nurodyto termino nesilaikoma, posėdis automatiškai atšaukiamas be jokio papildomo pranešimo.

                  Nagrinėjami klausimai

               Pakomitečiuose aptariami klausimai, susiję su sritimis, kurioms taikomas Susitarimas ir kurios yra išvardytos daugiadalykės pakomitečių struktūros lentelėje. Aptariant bet kurį klausimą, vertinama teisės aktų derinimo, įgyvendinimo ir vykdymo užtikrinimo pažanga. Pakomitečiai nagrinėja visas jų atitinkamose srityse galinčias kilti problemas ir siūlo galimus sprendimo būdus.
               Be to, pakomitečiuose toliau aiškinama acquis ir vertinama Kosovo padaryta pažanga siekiant atitikties acquis vadovaujantis pagal Susitarimą prisiimtais įsipareigojimais.
               VAR specialioji grupė aptaria su viešojo administravimo reforma susijusius klausimus ir siūlo galimus sprendimo būdus. Specialioji santykių normalizavimo grupė aptaria klausimus, susijusius su akivaizdžiu ir tvariu Kosovo ir Serbijos santykių gerinimu ir veiksmingu bendradarbiavimu su vykdoma bendros saugumo ir gynybos politikos misija, ir siūlo galimus veiksmus, kurių reikėtų imtis.

                  Protokolai

               Rengiami ir tvirtinami visų posėdžių protokolai. Pakomitečio ar specialiosios grupės sekretorius protokolo kopiją persiunčia Stabilizacijos ir asociacijos komiteto sekretoriui.

                  Viešumas

               Jei nenusprendžiama kitaip, pakomitečių ir specialiųjų grupių posėdžiai yra uždari.

                  (*)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.


title: 2012/593/ES: 2012 m. gegužės 10 d. Europos Parlamento sprendimas dėl Europos gyvenimo ir darbo sąlygų gerinimo fondo 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/266

         EUROPOS PARLAMENTO SPRENDIMAS
   2012 m. gegužės 10 d.
   dėl Europos gyvenimo ir darbo sąlygų gerinimo fondo 2010 finansinių metų sąskaitų uždarymo
   (2012/593/ES)
   EUROPOS PARLAMENTAS,

               —

               atsižvelgdamas į Europos gyvenimo ir darbo sąlygų gerinimo fondo 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2010 finansinių metų metinių ataskaitų kartu su Fondo atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (3), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7-0116/2012),

               1.

               pritaria Europos gyvenimo ir darbo sąlygų gerinimo fondo 2010 finansinių metų sąskaitų uždarymui;

               2.

               paveda Pirmininkui perduoti šį sprendimą Europos gyvenimo ir darbo sąlygų gerinimo fondo direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 150.

      (2)  OL L 248, 2002 9 16, p. 1.

      (3)  OL L 139, 1975 5 30, p. 1.

      (4)  OL L 357, 2002 12 31, p. 72.


title: 2008 m. spalio 13 d. Tarybos sprendimas 2008/814/BUSP dėl Europos Sąjungos ir Jungtinių Amerikos Valstijų susitarimo dėl Jungtinių Amerikos Valstijų dalyvavimo Europos Sąjungos teisinės valstybės misijoje Kosove, EULEX KOSOVO, sudarymo

text:
25.10.2008

               LT

               Europos Sąjungos oficialusis leidinys

               L 282/32

         TARYBOS SPRENDIMAS 2008/814/BUSP
   2008 m. spalio 13 d.
   dėl Europos Sąjungos ir Jungtinių Amerikos Valstijų susitarimo dėl Jungtinių Amerikos Valstijų dalyvavimo Europos Sąjungos teisinės valstybės misijoje Kosove, EULEX KOSOVO, sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2008 m. vasario 4 d. Taryba priėmė Bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX Kosovo (1).

               (2)

               Tuose bendruosiuose veiksmuose nustatyta, kad išsami trečiųjų valstybių dalyvavimo tvarka nustatoma susitarimu, kuris turi būti sudarytas Sutarties 24 straipsnyje nustatyta tvarka.

               (3)

               2004 m. gruodžio 13 d. Taryba įgaliojo pirmininkaujančią valstybę narę, kuriai prireikus padeda Generalinis sekretorius-vyriausiasis įgaliotinis, būsimų ES civilinių krizių valdymo operacijų atveju pradėti derybas su trečiosiomis valstybėmis siekiant sudaryti susitarimą, remiantis pavyzdiniu Europos Sąjungos ir trečiosios valstybės susitarimu dėl trečiosios valstybės dalyvavimo Europos Sąjungos civilinio krizių valdymo operacijoje. Tuo remdamasi pirmininkaujanti valstybė narė derėjosi dėl Susitarimo su Jungtinėmis Amerikos Valstijomis dėl Jungtinių Amerikos Valstijų dalyvavimo Europos Sąjungos teisinės valstybės misijoje Kosove, EULEX KOSOVO.

               (4)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Jungtinių Amerikos Valstijų susitarimas dėl Jungtinių Amerikos Valstijų dalyvavimo Europos Sąjungos teisinės valstybės misijoje Kosove, EULEX KOSOVO.
   Susitarimo tekstas pridedamas prie šio sprendimo.
   2 straipsnis
   Tarybos Pirmininkas yra įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2008 m. spalio 13 d.

            Tarybos vardu

            Pirmininkas

         B. KOUCHNER

      (1)  OL L 42, 2008 2 16, p. 92.
    ---documentbreak---

               25.10.2008

               LT

               Europos Sąjungos oficialusis leidinys

               L 282/33

         VERTIMAS
   Europos Sąjungos ir Jungtinių Amerikos Valstijų
   SUSITARIMAS
   dėl Jungtinių Amerikos Valstijų dalyvavimo Europos Sąjungos teisinės valstybės misijoje Kosove, EULEX KOSOVO
   EUROPOS SĄJUNGA (ES arba EUROPOS SĄJUNGA),
   viena šalis, ir
   JUNGTINĖS AMERIKOS VALSTIJOS (JUNGTINĖS VALSTIJOS),
   kita šalis,
   toliau – Šalys,
   ATSIŽVELGDAMOS Į:
   Europos Sąjungos ir Jungtinių Valstijų abipusį norą glaudžiai bendradarbiauti remiant Kosovo demokratinių normų, ypač susijusių su teisine valstybe, plėtojimą,
   tai, kad 2008 m. vasario 4 d. Europos Sąjungos Taryba priėmė Bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO (toliau – EULEX KOSOVO),
   2008 m. vasario 18 d. Jungtinėms Valstijoms skirtą pakvietimą dalyvauti Europos Sąjungos teisinės valstybės misijoje Kosove, EULEX KOSOVO,
   sėkmingą pajėgų formavimo proceso užbaigimą ir ES civilinio operacijos vado bei Krizių valdymo civilinių aspektų komiteto rekomendaciją pritarti Jungtinių Valstijų dalyvavimui ES vadovaujamoje operacijoje,
   2008 m. balandžio 22 d. Politinio ir saugumo komiteto sprendimą EULEX/2/2008, kuriuo pritariama Jungtinių Valstijų dalyvavimui EULEX KOSOVO,
   SUSITARĖ:
   1 straipsnis
   Dalyvavimas operacijoje
   1.   Jungtinės Valstijos prisideda prie Bendrųjų veiksmų 2008/124/BUSP dėl Europos Sąjungos teisinės valstybės misijos Kosove, EULEX KOSOVO, ir bendrųjų veiksmų arba sprendimų, kuriais Europos Sąjungos Taryba nusprendžia išplėsti EULEX KOSOVO, pagal šio Susitarimo nuostatas ir visus įgyvendinimo susitarimus.
   2.   Jungtinių Valstijų įnašas EULEX KOSOVO neturi poveikio Europos Sąjungos savarankiškumui priimant sprendimus. Iš ES valstybių narių, Jungtinių Valstijų ir kitų ES nepriklausančių valstybių, dalyvaujančių EULEX KOSOVO, sudarytas Prisidedančių valstybių komitetas atliks svarbų vaidmenį misijos kasdienės veiklos valdyme; į komiteto nuomonę atsižvelgs Politinis ir saugumo komitetas, vykdantis misijos EULEX KOSOVO politinę kontrolę ir jai strategiškai vadovaujantis.
   3.   Jungtinės Valstijos užtikrina, kad EULEX KOSOVO dalyvaujantis jų personalas (toliau – komandiruotas personalas) vykdytų savo misiją, laikydamasis:

               —

               Bendrųjų veiksmų 2008/124/BUSP ir galimų vėlesnių jų pakeitimų,

               —

               EULEX KOSOVO operacijos plano,

               —

               galimų įgyvendinimo priemonių, ir

               —

               šio Susitarimo.

         4.   Jungtinės Valstijos užtikrina, kad komandiruotas personalas vykdytų savo pareigas ir elgtųsi visapusiškai atsižvelgdamas į EULEX KOSOVO tikslus ir interesus.
   5.   Jungtinės Valstijos laiku informuoja civilinį operacijų vadą ir EULEX KOSOVO misijos vadovą (toliau – misijos vadovas) apie bet kokį jos įnašo į EULEX KOSOVO pakeitimą. Jungtinės Valstijos dalyvauja EULEX KOSOVO pagal šį Susitarimą atsižvelgiant į turimas asignuotas lėšas.
   6.   Jungtinių Valstijų kompetentinga medicinos įstaiga tikrina komandiruoto personalo sveikatą, prireikus jį skiepija ir išduoda tinkamumą eiti pareigas patvirtinančius medicininius pažymėjimus. Į EULEX KOSOVO komandiruotas personalas pateikia šio pažymėjimo kopiją.
   2 straipsnis
   Personalo statusas
   1.   Kosove tarnaujančio komandiruoto personalo statusą reglamentuoja Bendrųjų veiksmų 2008/124/BUSP 10 straipsnio 1 dalis; toks personalas naudojasi remiantis atitinkamais JT dokumentais, įskaitant JTSTR 1244, Kosove taikomos teisės atitinkamomis nuostatomis ir kitais susijusiais dokumentais bei korespondencija suteiktomis privilegijomis ir imunitetais.
   2.   Štabe arba vadovybės padaliniuose, esančiuose už Kosovo ribų, tarnaujančio komandiruoto personalo statusą reglamentuoja štabo bei atitinkamų vadovybės padalinių ir Jungtinių Valstijų susitarimai.
   3.   Jungtinės Valstijos turi išimtinę teisėtą jurisdikciją komandiruoto personalo atžvilgiu tiek, kiek joms leista jų įstatymuose ir kituose teisės aktuose, ir nepažeidžiant nuostatų dėl 1 dalyje nurodyto personalo statuso.
   4.   Jungtinės Valstijos atsako už visų su dalyvavimu EULEX KOSOVO susijusių pretenzijų, pateikiamų jų personalo ar susijusių su juo, sprendimą. Jungtinės Valstijos yra atsakingos už bet kokio ieškinio, ypač teisinio ar drausminio, pateikimą savo nuožiūra bet kuriam savo komandiruoto personalo nariui pagal savo įstatymus ir kitus teisės aktus.
   5.   Jungtinės Valstijos įsipareigoja pateikti deklaraciją dėl pretenzijų bet kuriai EULEX KOSOVO dalyvaujančiai valstybei atsisakymo ir tai padaryti šio Susitarimo pasirašymo metu.
   6.   Europos Sąjungos valstybės narės įsipareigoja pateikti deklaraciją dėl pretenzijų dėl Jungtinių Valstijų dalyvavimo EULEX KOSOVO atsisakymo ir tai padaryti šio Susitarimo pasirašymo metu.
   3 straipsnis
   Įslaptinta informacija
   EULEX KOSOVO taikomas 2007 m. balandžio 30 d. Vašingtone pasirašytas Europos Sąjungos ir Jungtinių Amerikos Valstijų Vyriausybės susitarimas dėl įslaptintos informacijos saugumo.
   4 straipsnis
   Pavaldumo tvarka
   1.   Civilinis operacijų vadas vadovauja EULEX KOSOVO ir vykdo jos kontrolę strateginiu lygiu. Misijos vadovas yra atsakingas už EULEX KOSOVO, jai vadovauja ir vykdo jos kontrolę veiksmų vietoje.
   2.   Misijos vadovas vadovauja civilinio operacijų vado paskirtiems prisidedančiųjų valstybių komandiruotam personalui, grupėms ir padaliniams bei vykdo jų kontrolę, taip pat prisiima administracinę ir logistinę atsakomybę, be kita ko, už EULEX KOSOVO suteiktą turtą, išteklius ir informaciją.
   3.   Jungtinės Valstijos turi tas pačias teises ir pareigas tvarkant kasdienę operacijos veiklą kaip ir operacijoje dalyvaujančios Europos Sąjungos valstybės narės, remiantis 1 straipsnio 1 dalyje nurodytais teisiniais dokumentais.
   4.   Misijos vadovas yra atsakingas už EULEX KOSOVO personalo drausmės kontrolę. Jungtinės Valstijos yra atsakingos už visas drausmines priemones.
   5.   Jungtinės Valstijos skiria nacionalinio kontingento vadą (NKV), kuris atstovauja EULEX KOSOVO dalyvaujančiam jų nacionaliniam kontingentui. NKV nacionaliniais klausimais atsiskaito misijos vadovui ir yra atsakingas už kasdienę kontingento drausmę.
   6.   Sprendimą užbaigti operaciją priima Europos Sąjunga, pasikonsultavusi su Jungtinėmis Valstijomis, jei to sprendimo priėmimo dieną Jungtinės Valstijos vis dar dalyvauja EULEX KOSOVO.
   5 straipsnis
   Finansiniai aspektai
   Jungtinės Valstijos įsipareigoja padengti savo dalyvavimo operacijoje išlaidas, kaip nurodyta Bendrųjų veiksmų 2008/124/BUSP 9 straipsnio 4 dalyje, nebent tokios išlaidos būtų numatytos bendrai finansuoti, kaip nustatyta misijos vykdymo biudžete.
   6 straipsnis
   Susitarimai dėl Susitarimo įgyvendinimo
   Europos Sąjungos Tarybos Generalinis sekretorius-vyriausiasis įgaliotinis bendrai užsienio ir saugumo politikai ir atitinkamos Jungtinių Valstijų valdžios institucijos sudaro šiam Susitarimui įgyvendinti būtinus techninius ir administracinius susitarimus.
   7 straipsnis
   Ginčų sprendimas
   Ginčus dėl šio Susitarimo aiškinimo ar taikymo Šalys tarpusavyje sprendžia diplomatinėmis priemonėmis.
   8 straipsnis
   Įsigaliojimas ir nutraukimas
   1.   Šis Susitarimas įsigalioja pasirašymo dieną ir galioja, kol nutraukiamas.
   2.   Bet kuri Šalis gali nutraukti šį Susitarimą apie tai prieš du mėnesius raštu informavusi kitą Šalį.

      Priimta 2008 m. spalio 22 d. Briuselyje dviem egzemplioriais anglų kalba.

            Europos Sąjungos vardu

            Jungtinių Amerikos Valstijų vardu

   PRIEDAS
   DEKLARACIJOS
   Nurodytos 2 straipsnio 5 ir 6 dalyse
   ES valstybių narių deklaracija
   „2008 m. vasario 4 d. ES bendruosius veiksmus 2008/124/BUSP dėl Europos Sąjungos teisinės valstybės misijos Kosove, EULEX KOSOVO, taikančios ES valstybės narės stengsis tiek, kiek joms tai leidžiama pagal jų vidaus teisines sistemas, kiek įmanoma atsisakyti galimų pretenzijų Jungtinėms Valstijoms dėl jų personalo sužalojimo, mirties arba joms priklausančiam ir EULEX KOSOVO naudojamam turtui padarytos žalos ar praradimo, kai sužalojimas, mirtis, žala arba praradimas:

               —

               buvo sukelti Jungtinių Valstijų personalo, jam vykdant su EULEX KOSOVO susijusias savo pareigas, išskyrus didelio neatsargumo ar tyčinio nusižengimo atvejus,

               —

               arba kilo dėl Jungtinėms Valstijoms priklausančio turto naudojimo, jeigu tas turtas buvo naudojamas vykdant operaciją, išskyrus šį turtą naudojusio Jungtinių Valstijų suteikto EULEX KOSOVO personalo didelio neatsargumo ar tyčinio nusižengimo atvejus.“

         Jungtinių Valstijų deklaracija
   „Kaip Europos Sąjungos teisinės valstybės misijos Kosove, EULEX KOSOVO, įsteigtos 2008 m. vasario 4 d. ES bendraisiais veiksmais 2008/124/BUSP, dalyvė, Jungtinės Valstijos stengsis tiek, kiek joms tai leidžiama pagal jų vidaus teisinę sistemą, kiek įmanoma atsisakyti galimų pretenzijų kitai EULEX KOSOVO dalyvaujančiai valstybei dėl jų personalo sužalojimo, mirties arba joms priklausančiam ir EULEX KOSOVO naudojamam turtui padarytos žalos ar praradimo, kai sužalojimas, mirtis, žala arba praradimas:

               —

               buvo sukelti personalo, jam vykdant su EULEX KOSOVO susijusias savo pareigas, išskyrus didelio neatsargumo ar tyčinio nusižengimo atvejus,

               —

               arba kilo dėl EULEX KOSOVO misijoje dalyvaujančioms valstybėms priklausančio turto naudojimo, jeigu turtas buvo naudojamas vykdant operaciją, išskyrus tą turtą naudojusio EULEX KOSOVO personalo didelio neatsargumo ar tyčinio nusižengimo atvejus.“


title: 2001 m. gegužės 14 d. Tarybos sprendimas dėl Europos bendrijos prisijungimo prie Jungtinių Tautų Europos ekonomikos komisijos reglamento Nr. 13-H dėl keleivinių automobilių detalių, susijusių su jų stabdžiais, patvirtinimo

text:
Svarbus teisinis pranešimas

|

32001D0395

Oficialusis leidinys L 139 , 23/05/2001 p. 0014 - 0015

		Tarybos Sprendimas2001 m. gegužės 14 d.dėl Europos bendrijos prisijungimo prie Jungtinių Tautų Europos ekonomikos komisijos reglamento Nr. 13-H dėl keleivinių automobilių detalių, susijusių su jų stabdžiais, patvirtinimo(2001/395/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1997 m. lapkričio 27 d. Tarybos sprendimą 97/836/EB dėl Europos bendrijos prisijungimo prie Jungtinių Tautų Europos ekonomikos komisijos susitarimo dėl vienodų techninių nurodymų, taikomų ratinėms transporto priemonėms, įrengimams ir dalims, kurios gali tikti ir (arba) būti naudojamos ratinėms transporto priemonėms, priėmimo ir dėl abipusio šių nurodymų pagrindu išduotų patvirtinimų pripažinimo sąlygų ("Pataisytas 1958 m. susitarimas") [1], ypač į jo 3 straipsnio 3 dalį ir 4 straipsnio 2 dalį ir jo antrą įtrauką,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [2],atsižvelgdama į Komisijos pasiūlymą [3],atsižvelgdama į Europos Parlamento pritarimą [4],kadangi:(1) Standartizuoti Jungtinių Tautų Europos ekonomikos komisijos Reglamento Nr. 13-H reikalavimai dėl keleivinių automobilių detalių, susijusių su jų stabdžiais, patvirtinimo numato tarp Susitariančių Šalių pašalinti technines kliūtis prekybai motorinėmis transporto priemonėmis, susijusias su jų stabdžiais, ir užtikrinti aukštą saugumo ir aplinkos apsaugos lygį.(2) Susitariančioms Šalims buvo pranešta apie Reglamentą Nr. 13-H ir jis įsigaliojo visoms Susitariančioms Šalims, kurios iki Reglamente, pridėtame prie Pataisyto 1958 m. susitarimo, nurodytos datos ar datų, nepranešė apie savo nepritarimą.(3) Tam, kad būtų lengviau pasiekti šalių, esančių už Bendrijos ribų, rinkas, tikslinga nustatyti, kad Reglamento Nr. 13-H reikalavimai būtų laikomi atitinkančiais 1971 m. liepos 26 d. Tarybos direktyva 71/320/EEB nustatytus reikalavimus dėl valstybių narių įstatymų, susijusių su tam tikrų kategorijų motorinių transporto priemonių ir jų priekabų stabdžių sistemomis, suderinimo [5].(4) Šis reglamentas turėtų būti įtrauktas į motorinėms transporto priemonėms taikomą patvirtinimo sistemą ir įtrauktas į Bendrijoje galiojančius teisės aktus,NUSPRENDĖ:1 straipsnisEuropos bendrija prisijungia prie Jungtinių Tautų Europos ekonomikos komisijos reglamento Nr. 13-H dėl keleivinių automobilių detalių, susijusių su jų stabdžiais, patvirtinimo.Reglamento tekstas pridedamas prie šio Sprendimo [6].2 straipsnisPagal Direktyvos 70/156/EEB 9 straipsnio 1 dalies nuostatas pripažįstamas Jungtinių Tautų Europos ekonomikos komisijos reglamente Nr. 13-H ir Tarybos direktyvoje 71/320/EEB nustatytų reikalavimų tarpusavio atitikimas.Priimta Briuselyje, 2001 m. gegužės 14 d.Tarybos varduPirmininkasL. Rekke[1] OL L 346, 1997 12 17, p. 78.[2] OL L 42, 1970 2 23, p. 1. Direktyva su paskutiniais pakeitimais, padarytais Europos Parlamento ir Tarybos direktyva 98/91/EB (OL L 11, 1999 1 16, p. 25).[3] OL C 215 E, 2000 7 25, p. 46.[4] Pritarta 2001 m. balandžio 3 d. (dar neskelbta Oficialiajame leidinyje).[5] OL L 202, 1971 9 6, p. 37 Direktyva su paskutiniais pakeitimais, padarytais Komisijos direktyva 98/12/EB (OL L 81, 1998 3 18, p. 1).[6] Šis sprendimas spausdinamas vėlesniame Oficialiajame leidinyje.--------------------------------------------------


15.12.2016

               LT

               Europos Sąjungos oficialusis leidinys

               C 468/280

         P7_TA(2013)0559
   Audito Rūmų nario skyrimas (Phil Wynn Owen – UK)
   2013 m. gruodžio 11 d. Europos Parlamento sprendimas dėl siūlymo skirti Philą Wynną Oweną Audito Rūmų nariu (C7-0313/2013 – 2013/0811(NLE))
   (Konsultavimosi procedūra)
   (2016/C 468/60)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C7-0313/2013),

               —

               atsižvelgdamas į Darbo tvarkos taisyklių 108 straipsnį,

               —

               atsižvelgdamas į Biudžeto kontrolės komiteto pranešimą (A7-0438/2013),

               A.

               kadangi Parlamento Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2013 m. lapkričio 7 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

               1.

               teikia teigiamą nuomonę dėl Tarybos pasiūlymo skirti Philą Wynną Oweną Audito Rūmų nariu;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


title: 2002 m. lapkričio 18 d. Tarybos sprendimas dėl 2001 m. Tarptautinio kakavos susitarimo sudarymo Europos bendrijos vardu

text:
Svarbus teisinis pranešimas

|

32002D0970

Oficialusis leidinys L 342 , 17/12/2002 p. 0001 - 0001

		Tarybos sprendimas2002 m. lapkričio 18 d.dėl 2001 m. Tarptautinio kakavos susitarimo sudarymo Europos bendrijos vardu(2002/970/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį ir 300 straipsnio 2 dalį,atsižvelgdama į Komisijos pasiūlymą,kadangi:(1) 2001 m. kovo 2 d. Unktado derybinė konferencija sprendimu formaliai patvirtino 2001 m. Tarptautinį kakavos susitarimą.(2) Šis naujas susitarimas buvo sudarytas tam, kad pakeistų 1993 m. Tarptautinį kakavos susitarimą, su pratęsimais, kuris galios vėliausiai iki 2003 m. rugsėjo 30 d.(3) 2001 m. Tarptautinis kakavos susitarimas teikiamas pasirašyti ir deponuoti ratifikavimo, priėmimo ar patvirtinimo dokumentą.(4) Bendrija yra 1993 m. Tarptautinio kakavos susitarimo, su pratęsimais, narė, ir todėl yra suinteresuota patvirtinti susitarimą, kuris jį pakeičia,NUSPRENDĖ:1 straipsnisŠiuo sprendimu Europos bendrijos vardu patvirtinamas 2001 m. Tarptautinis kakavos susitarimas.Susitarimo tekstas pridedamas prie šio sprendimo.2 straipsnisŠiuo sprendimu Tarybos pirmininkas yra įgaliojamas paskirti asmenį, kuriam suteikiama teisė Bendrijos vardu pasirašyti susitarimą ir deponuoti patvirtinimo dokumentą.Priimta Briuselyje, 2002 m. lapkričio 18 d.Tarybos varduPirmininkasP. S. Møller--------------------------------------------------


title: 2006/921/EB: 2006 m. gruodžio 11 d. Tarybos sprendimas dėl specialiojo koordinatoriaus Pietryčių Europos stabilumo paktui paskyrimo

text:
13.12.2006

               LT

               Europos Sąjungos oficialusis leidinys

               L 351/19

      TARYBOS SPRENDIMAS

   2006 m. gruodžio 11 d.
   dėl specialiojo koordinatoriaus Pietryčių Europos stabilumo paktui paskyrimo
   (2006/921/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 22 d. Tarybos reglamentą (EB) Nr. 1080/2000 dėl paramos Jungtinių Tautų laikinajai misijai Kosove (UNMIK), Vyriausiojo įgaliotinio biurui Bosnijoje ir Hercegovinoje (OHR) (1) ir Pietryčių Europos stabilumo paktui (SP), ypač į jo 1a straipsnį,
   atsižvelgdama į Komisijos pasiūlymą,
   kadangi:

               (1)

               1999 m. birželio 10 d. Europos Sąjungos valstybių narių užsienio reikalų ministrai ir Europos Bendrijų Komisija kartu su kitomis Pietryčių Europos stabilumo pakto dalyvėmis susitarė sudaryti Pietryčių Europos stabilumo paktą (toliau – Stabilumo paktas).

               (2)

               Reglamento (EB) Nr. 1080/2000 1a straipsnyje numatyta kasmet paskirti Stabilumo pakto specialųjį koordinatorių.

               (3)

               Skiriant specialųjį koordinatorių kartu reikia nustatyti ir jo mandatą. Patirtis parodė, kad 2005 m. gruodžio 12 d. Tarybos sprendimu (EB) Nr. 2005/912 dėl Pietryčių Europos stabilumo pakto specialiojo koordinatoriaus paskyrimo (2) 2006 metams nustatytas mandatas yra tinkamas. Vadovaujantis Pietryčių Europos regioninio diskusijų stalo, kurio metu 2006 m. gegužės 30 d. Belgrade buvo patvirtintas perėjimo prie regioninės atsakomybės planas, išvadomis ir atsižvelgiant į 2006 m. birželio 12 d. Tarybos išvadas, mandato galiojimo metu ypatingas dėmesys turėtų būti skirtas šio pereinamojo laikotarpio reikalavimams.

               (4)

               Tikslinga nustatyti aiškias atsakomybės ribas ir koordinavimo bei atskaitomybės gaires,

         NUSPRENDĖ:
   1 straipsnis
   Dr. Erhard BUSEK skiriamas Pietryčių Europos stabilumo pakto (toliau – Stabilumo paktas) specialiuoju koordinatoriumi.
   2 straipsnis
   Specialusis koordinatorius vykdo 1999 m. birželio 10 d. Stabilumo pakto 13 punkte numatytas funkcijas.
   3 straipsnis
   Siekiant 2 straipsnyje paminėto tikslo specialiojo koordinatorius mandatas įpareigoja:

               a)

               skatinti siekti Stabilumo pakto tikslų atskirose šalyse ir joms bendradarbiaujant, kai Stabilumo paktu kuriama pridėtinė vertė;

               b)

               pirmininkauti Pietryčių Europos regioniniam diskusijų stalui;

               c)

               palaikyti glaudų ryšį su visomis Stabilumo pakto dalyvėmis ir padedančiomis valstybėmis, organizacijomis ir institucijomis, taip pat svarbiomis regioninėmis iniciatyvomis ir organizacijomis, siekiant skatinti regioninį bendradarbiavimą ir stiprinti regioninę atsakomybę;

               d)

               glaudžiai bendradarbiauti su visomis Europos Sąjungos ir jos valstybių narių institucijomis siekiant stiprinti Europos Sąjungos vaidmenį Stabilumo pakte laikantis Stabilumo pakto 18, 19 ir 20 punktų ir užtikrinant, kad Stabilumo pakto darbas ir stabilizavimo bei asocijavimo procesas papildytų vienas kitą;

               e)

               jei reikia, rengti reguliarius bendrus susitikimus su darbo diskusijų stalų pirmininkais užtikrinant bendrą strateginį koordinavimą ir organizuoti Pietryčių Europos regioninio diskusijų stalo ir jo priemonių sekretoriatą;

               f)

               dirbti remiantis Stabilumo pakto 2007 m. įgyvendintinų prioritetinių veiksmų sąrašu, kuris yra suderintas iš anksto konsultuojantis su Stabilumo pakto dalyvėmis, ir derinti Stabilumo pakto darbo metodus ir struktūras su perėjimo prie regioninės atsakomybės poreikiais, taip užtikrinant nuoseklumą bei veiksmingą išteklių naudojimą;

               g)

               skatinti perėjimo prie regioninės atsakomybės įgyvendinimą vadovaujantis 2006 m. gegužės 30 d. Pietryčių Europos regioninio diskusijų stalo išvadomis ir šiuo tikslu dirbti palaikant glaudų ryšį su Pietryčių Europos bendradarbiavimo procesu ir jo generaliniu sekretoriatu, kai šis bus paskirtas. Ypatingas dėmesys skiriamas Regionų bendradarbiavimo tarybos ir regionų bendradarbiavimo sekretoriato, taip pat įvairių darbo grupių ir Stabilumo pakto iniciatyvų sukūrimui.

         4 straipsnis
   Specialusis koordinatorius sudaro finansinį susitarimą su Komisija.
   5 straipsnis
   Specialiojo koordinatoriaus veikla koordinuojama su Tarybos generalinio sekretoriaus (BUSP vyriausiojo įgaliotinio), Tarybai pirmininkaujančios valstybės narės ir Komisijos veikla, ypač neformaliame konsultaciniame komitete. Dirbant glaudus ryšys palaikomas su Tarybai pirmininkaujančia valstybe nare, Komisija, valstybių narių misijų vadovais, Europos Sąjungos specialiaisiais atstovais, taip pat su vyriausiojo įgaliotinio biuru Bosnijoje ir Hercegovinoje ir Jungtinių Tautų civiline administracija Kosove.
   6 straipsnis
   Prireikus specialusis koordinatorius atsiskaito Tarybai ir Komisijai. Apie savo veiklą jis toliau reguliariai informuos Europos Parlamentą.
   7 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2007 m. sausio 1 d. iki 2007 m. gruodžio 31 d.

      Priimta Briuselyje, 2006 m. gruodžio 11 d.

            Tarybos vardu

            Pirmininkas

         E. TUOMIOJA

      (1)  OL L 122, 2000 5 24, p. 27. Reglamentas su pakeitimais, padarytais Reglamentu (EB) Nr. 2098/2003 (OL L 316, 2003 11 29, p. 1).

      (2)  OL L 331, 2005 12 17, p. 32.


title: 2013/348/ES: 2013 m. liepos 1 d. Valstybių narių vyriausybių atstovų sprendimas, kuriuo skiriamas Bendrojo Teismo teisėjas

text:
3.7.2013

               LT

               Europos Sąjungos oficialusis leidinys

               L 184/5

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2013 m. liepos 1 d.
   kuriuo skiriamas Bendrojo Teismo teisėjas
   (2013/348/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   atsižvelgdami į Kroatijos stojimo aktą, ypač į jo 22 straipsnio 1 dalį,
   kadangi:

               (1)

               Kroatijos stojimo akto 22 straipsnio 1 dalyje numatyta laikotarpiui nuo 2013 m. liepos 1 d. iki 2013 m. rugpjūčio 31 d. skirti vieną Bendrojo Teismo teisėją iš Kroatijos;

               (2)

               į Bendrojo Teismo teisėjo pareigas pasiūlyta Vesna TOMLJENOVIĆ kandidatūra;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Vesna TOMLJENOVIĆ tinkamumo eiti Bendrojo Teismo teisėjo pareigas,

         PRIĖMĖ ŠĮ SPRENDIMĄ:
   1 straipsnis
   Vesna TOMLJENOVIĆ skiriama Bendrojo Teismo teisėja laikotarpiui nuo 2013 m. liepos 1 d. iki 2013 m. rugpjūčio 31 d.
   2 straipsnis
   Šis sprendimas įsigalioja 2013 m. liepos 1 d.

      Priimta Briuselyje 2013 m. liepos 1 d.

            Tarybos vardu

            Pirmininkas

         L. LINKEVIČIUS


title: 2016 m. liepos 28 d. Tarybos sprendimas (ES) 2016/1317, kuriuo skiriamas Regionų komiteto Belgijos Karalystės pasiūlytas narys

text:
2.8.2016

               LT

               Europos Sąjungos oficialusis leidinys

               L 208/45

         TARYBOS SPRENDIMAS (ES) 2016/1317
   2016 m. liepos 28 d.
   kuriuo skiriamas Regionų komiteto Belgijos Karalystės pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Belgijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.

               (2)

               pasibaigus Hicham IMANE (Député wallon) įgaliojimams, kurių pagrindu buvo pasiūlyta jo kandidatūra, tapo laisva Regionų komiteto nario vieta;

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

               —

               Hicham IMANE, Conseiller communal de la Ville de Charleroi ((įgaliojimų pakeitimas).

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 28 d.

            Tarybos vardu

            Pirmininkas

         M. LAJČÁK

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2011 m. sausio 25 d. Komisijos sprendimas įsteigti ES bendro sandorių kainodaros forumo ekspertų grupę

text:
26.1.2011

               LT

               Europos Sąjungos oficialusis leidinys

               C 24/3

         KOMISIJOS SPRENDIMAS
   2011 m. sausio 25 d.
   įsteigti ES bendro sandorių kainodaros forumo ekspertų grupę
   2011/C 24/03
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               2006 m. gruodžio 22 d. Komisijos sprendimu 2007/75/EB, įsteigiančiu sandorių kainodaros ekspertų grupę (1), įsteigta ekspertų grupė, pavadinta ES bendru sandorių kainodaros forumu. Šio sprendimo galiojimo pabaiga – 2011 m. kovo 31 d.

               (2)

               ES bendras sandorių kainodaros forumas neoficialiai įkurtas 2002 m. Nuo tada šiame valstybių narių ir viešojo sektoriaus diskusijų vieta tapusiame forume Komisija pateikė tris elgesio kodeksus, kuriuos valstybės narės vėliau priėmė Taryboje. Remdamasi ES bendro sandorių kainodaros forumo veikla, Komisija taip pat priėmė keletą kitų dokumentų.

               (3)

               Atsižvelgiant į tai, kad su sandorių kainodara susiję mokesčių klausimai svarbūs vidaus rinkos požiūriu ir Komisijai nuolat prireikia ES bendro sandorių kainodaros forumo pagalbos ir konsultacijų, kurios yra vertinamos teigiamai, būtina įsteigti forumo darbą tęsiančią naują ES bendro sandorių kainodaros forumo ekspertų grupę, nustatyti jai užduotis ir struktūrą.

               (4)

               ES bendras sandorių kainodaros forumas turėtų padėti ir patarti Komisijai su sandorių kainodara susijusiais mokesčių klausimais.

               (5)

               ES bendras sandorių kainodaros forumas turėtų būti sudarytas iš vyriausybėms ir privačiam sektoriui atstovaujančių ekspertų sandorių kainodaros klausimais. Be to, reikėtų numatyti galimybę pakeisti narius, kad būtų vienodai atstovaujama atitinkamoms veiklos ir interesų sritims.

               (6)

               Reikėtų nustatyti grupės nariams taikomas informacijos atskleidimo taisykles, nepažeidžiant Komisijos saugumo taisyklių, išdėstytų Komisijos sprendimo 2001/844/EB, EAPB, Euratomas (2) priede.

               (7)

               Asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (3).

               (8)

               Sprendimas 2007/75/EB turėtų būti panaikintas.

               (9)

               Tikslinga nustatyti šio sprendimo taikymo laikotarpį. Vėliau Komisija apsvarstys, ar reikėtų jį pratęsti,

         NUSPRENDĖ:
   1 straipsnis
   Dalykas
   Šiuo sprendimu įsteigiama ES bendro sandorių kainodaros forumo ekspertų grupė (toliau – grupė).
   2 straipsnis
   Užduotys
   Grupės užduotys:

               1)

               sukurti platformą, kurioje verslo ir nacionalinių mokesčių administracijų ekspertai galės aptarti sandorių kainodaros problemas, dėl kurių tarpvalstybinei verslo veiklai Sąjungoje kyla kliūčių;

               2)

               patarti Komisijai su sandorių kainodara susijusiais mokesčių klausimais;

               3)

               siekiant suvienodinti sandorių kainodaros taisyklių taikymą Sąjungoje, padėti Komisijai rasti praktinius sprendimus, atitinkančius EBPO sandorių kainodaros gaires daugiašalėms įmonėms ir mokesčių administratoriams.

         3 straipsnis
   Konsultacijos
   1.   Komisija gali konsultuotis su grupe visais su sandorių kainodara susijusiais klausimais.
   2.   Grupės pirmininkas Komisijai gali patarti konsultuotis su grupe tam tikru klausimu.
   4 straipsnis
   Narių skyrimas
   1.   Grupės sudėtis:

               a)

               po vieną atstovą iš kiekvienos valstybės narės;

               b)

               16 privataus sektoriaus atstovų;

               c)

               pirmininkas.

         2.   Valstybėms narėms atstovaujančius narius skiria atitinkamos nacionalinės valdžios institucijos. Šie nariai – tai valstybės tarnautojai, dirbantys sandorių kainodaros srityje.
   3.   Privačiam sektoriui atstovaujančius narius iš paraiškas pateikusių 2 straipsnyje ir 3 straipsnio 1 dalyje nurodytą patirtį ir kompetenciją turinčių specialistų renka ir skiria Mokesčių ir muitų sąjungos generalinio direktorato generalinis direktorius.
   4.   Narystės kriterijus atitinkančius, tačiau nepaskirtus kandidatus galima įtraukti į rezervo sąrašą, kuriuo Komisija gali naudotis paskirdama pakaitinius narius.
   5.   Nariai skiriami dvejiems metams. Nariai eina pareigas tol, kol juos pakeičia kiti arba kol nesibaigia jų kadencija. Jie gali būti paskirti kitai kadencijai.
   6.   Narys gali būti pakeistas nepasibaigus kadencijai bet kuriuo iš šių atvejų:

               a)

               kai narys atsistatydina;

               b)

               kai narys nebegali veiksmingai dalyvauti grupės svarstymuose;

               c)

               kai narys neatitinka Sutarties 339 straipsnyje nustatytų sąlygų;

               d)

               kai narys nėra nepriklausomas nuo išorinės įtakos;

               e)

               kai narys laiku nepraneša Komisijai apie interesų konfliktą;

               f)

               kai to reikėtų, kad būtų vienodai atstovaujama atitinkamoms veiklos ir interesų sritims.

         7.   Privačiam sektoriui atstovaujantys nariai skiriami individualiai ir veikia nepriklausomai ir visuomenės labui.
   8.   Individualiai paskirtų asmenų pavardės skelbiamos Komisijos ekspertų grupių ir kitų panašių subjektų registre (toliau – registras) ir specialioje interneto svetainėje.
   9.   Asmens duomenys renkami, tvarkomi ir skelbiami vadovaujantis Reglamentu (EB) Nr. 45/2001.
   5 straipsnis
   Darbo tvarka
   1.   Mokesčių ir muitų sąjungos generalinio direktorato generalinis direktorius skiria grupės pirmininką.
   2.   Pritarus Komisijos tarnyboms, grupė gali sudaryti pogrupius ir pavesti jiems nagrinėti specialius klausimus pagal grupės nustatytas veiklos sąlygas. Minėti pogrupiai paleidžiami, kai tik baigiasi jų įgaliojimų terminas.
   3.   Komisijos atstovas gali laikinai pakviesti grupei nepriklausančius ekspertus, kompetentingus tam tikru darbotvarkės klausimu, dalyvauti grupės arba pogrupio veikloje. Be to, Komisijos atstovas asmenims, organizacijoms (kaip apibrėžta ekspertų grupių horizontaliųjų taisyklių 8 taisyklės 3 dalyje), ES agentūroms ir narystės siekiančioms šalims gali suteikti stebėtojo statusą. Pirmiausia dalyvauti stebėtojų teisėmis gali būti pakviesti narystės siekiančių šalių ir EBPO sekretoriato atstovai.
   4.   Ekspertų grupių nariai ir jų atstovai, taip pat kviestiniai ekspertai ir stebėtojai laikosi Sutartyse ir jų įgyvendinimo taisyklėse nustatytų prievolių dėl profesinės paslapties, taip pat Komisijos saugumo taisyklių dėl ES įslaptintos informacijos apsaugos, nustatytų Komisijos sprendimo 2001/844/EB, EAPB, Euratomas, priede. Jei jie nesilaiko šių prievolių, Komisija gali imtis visų reikiamų priemonių.
   5.   Grupės ir jos pogrupių posėdžiai paprastai rengiami Komisijos patalpose. Komisija teikia sekretoriato paslaugas. Grupės ir jos pogrupių posėdžiuose gali dalyvauti kiti suinteresuoti Komisijos pareigūnai.
   6.   Vadovaudamasi standartinėmis ekspertų grupių darbo tvarkos taisyklėmis, grupė tvirtina savo darbo tvarkos taisykles.
   7.   Komisija skelbia aktualią informaciją apie grupės veiklą ir ją pateikia registre arba specialioje interneto svetainėje.
   6 straipsnis
   Išlaidų apmokėjimas
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Grupės veikloje dalyvaujančių asmenų patirtas kelionės ir prireikus pragyvenimo išlaidas atlygina Komisija pagal Komisijoje galiojančias sąlygas.
   3.   Šios išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Panaikinimas
   Sprendimas 2007/75/EB panaikinamas.
   8 straipsnis
   Taikymas
   Šis sprendimas galioja iki 2015 m. kovo 31 d.

      Priimta Briuselyje 2011 m. sausio 25 d.

            Komisijos vardu

         Algirdas ŠEMETA

            Komisijos narys

      (1)  OL L 32, 2007 2 6, p. 189.

      (2)  OL L 317, 2001 12 3, p. 1.

      (3)  OL L 8, 2001 1 12, p. 1.


title: 2015 m. spalio 5 d. Tarybos sprendimas (BUSP) 2015/1782, kuriuo panaikinama Bendroji pozicija 2004/487/BUSP dėl kitų ribojančių priemonių Liberijai ir kuriuo iš dalies keičiama Bendroji pozicija 2008/109/BUSP dėl ribojančių priemonių Liberijai

text:
6.10.2015

               LT

               Europos Sąjungos oficialusis leidinys

               L 259/25

         TARYBOS SPRENDIMAS (BUSP) 2015/1782
   2015 m. spalio 5 d.
   kuriuo panaikinama Bendroji pozicija 2004/487/BUSP dėl kitų ribojančių priemonių Liberijai ir kuriuo iš dalies keičiama Bendroji pozicija 2008/109/BUSP dėl ribojančių priemonių Liberijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2004 m. balandžio 29 d. Taryba priėmė Bendrąją poziciją 2004/487/BUSP (1), nustatančią tam tikras finansines priemones;

               (2)

               2008 m. vasario 12 d. Taryba priėmė Bendrąją poziciją 2008/109/BUSP (2), nustatančią kelionių apribojimus ir ginklų embargą;

               (3)

               2014 m. gruodžio 9 d. Jungtinių Tautų Saugumo Taryba priėmė JT ST rezoliuciją 2188 (2014) dėl Liberijos, kuria devynių mėnesių laikotarpiui pratęsiamas priemonių dėl kelionių galiojimas ir ginklų embargas;

               (4)

               2015 m. rugsėjo 2 d. Jungtinių Tautų Saugumo Taryba priėmė JT ST rezoliuciją 2237 (2015) dėl Liberijos, kuria nutraukiamas JT ST rezoliucijos 1521 (2003) 4 punkte ir JT ST rezoliucijos 1532 (2004) 1 punkte nustatytų priemonių dėl kelionių ir finansinių priemonių galiojimas ir atnaujinamas ginklų embargo visiems nevyriausybiniams subjektams ir asmenims, veikiantiems Liberijos teritorijoje, galiojimas iki 2016 m. birželio 2 d.;

               (5)

               todėl Bendroji pozicija 2008/109/BUSP turėtų būti atitinkamai iš dalies pakeista ir Bendroji pozicija 2004/487/BUSP turėtų būti panaikinta;

               (6)

               tam tikroms priemonėms įgyvendinti reikia tolesnių Sąjungos veiksmų,

         PRIĖMĖ ŠĮ SPRENDIMĄ:
   1 straipsnis
   Bendrosios pozicijos 2008/109/BUSP 3 straipsnis panaikinamas.
   2 straipsnis
   Bendrosios pozicijos 2008/109/BUSP 4 straipsnis pernumeruojamas į 3 straipsnį.
   Bendrosios pozicijos 2008/109/BUSP 5 straipsnis pernumeruojamas į 4 straipsnį.
   3 straipsnis
   Bendroji pozicija 2004/487/BUSP yra panaikinama.
   4 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Liuksemburge 2015 m. spalio 5 d.

            Tarybos vardu

            Pirmininkas

         N. SCHMIT

      (1)  2004 m. balandžio 29 d. Tarybos bendroji pozicija 2004/487/BUSP dėl kitų ribojančių priemonių Liberijai (OL L 162, 2004 4 30, p. 116).

      (2)  2008 m. vasario 12 d. Tarybos bendroji pozicija 2008/109/BUSP dėl ribojančių priemonių Liberijai (OL L 38, 2008 2 13, p. 26).